Ved skriftlige beskjeder, hvor en er avskåret fra å se avsenderens kroppsspråk, og en heller ikke kan høre tonefallet, forsvinner en stor del av den totale kommunikasjon. Fenomen som humor og ironi kan derfor lett bli misforstått eller feiltolket. I slike tilfeller kan en nyttiggjøre seg av emotikon for å anvise leseren hvordan den skriftlige kommunikasjonen skal oppfattes. Slik sett fungerer emotikon som metatekst. Symbolene uttrykker tekstlige selvportretter (), i det skribenten gjennom valg av tegn selv tilkjennegir sine reaksjoner på det skrevne i grafiske bilder av ansiktsuttrykk og indre stemninger.